CELEX: 32010D0132
Language: mt
Date: 2010-03-02 00:00:00
Title: 2010/132/: Deċiżjoni tal-Kummissjoni tat- 2 ta’ Marzu 2010 li tirrikonoxxi fil-prinċipju l-kompletezza tad-dossiers imressqa għal eżaminazzjoni dettaljata bil-ħsieb tal-inklużjoni possibbli tat- Trichoderma asperelleum (strain T34) u l-isopyrazam fl-Anness I għad-Direttiva tal-Kunsill 91/414/KEE (notifikata bid-dokument numru C(2010) 1099) (Test b’relevanza għaż-ŻEE)

3.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 52/51
            
         DEĊIŻJONI TAL-KUMMISSJONI
   tat-2 ta’ Marzu 2010
   li tirrikonoxxi fil-prinċipju l-kompletezza tad-dossiers imressqa għal eżaminazzjoni dettaljata bil-ħsieb tal-inklużjoni possibbli tat-Trichoderma asperelleum (strain T34) u l-isopyrazam fl-Anness I għad-Direttiva tal-Kunsill 91/414/KEE
   (notifikata bid-dokument numru C(2010) 1099)
   (Test b’relevanza għaż-ŻEE)
   (2010/132/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (1), u partikolarment l-Artikolu 6(3) tagħha,
   Billi:
   
               (1)
            
            
               Id-Direttiva 91/414/KEE tipprevedi l-iżvilupp ta’ lista Komunitarja ta’ sustanzi attivi awtorizzati għall-inkorporazzjoni fil-prodotti għall-protezzjoni tal-pjanti.
            
         
               (2)
            
            
               Fit-22 ta’ April 2009 il-Biocontrol Technologies S.L. ressqet dossier għas-sustanza attiva Trichoderma asperellum (strain T34) lill-awtoritajiet tar-Renju Unit flimkien ma’ applikazzjoni sabiex tinkiseb l-inklużjoni tiegħu fl-Anness I tad-Direttiva 91/414/KEE. Għall-isopyrazam, is-Syngenta Crop Protection AG ressqet dossier lill-awtoritajiet tar-Renju Unit fil-25 ta’ Novembru 2008, flimkien ma’ applikazzjoni biex din is-sustanza tiddaħħal fl-Anness I għad-Direttiva 91/414/KEE.
            
         
               (3)
            
            
               L-awtoritajiet tar-Renju Unit indikaw lill-Kummissjoni li, fuq investigazzjoni preliminari, id-dossiers għas-sustanza attiva kkonċernata jidhru li jissodisfaw ir-rekwiżiti tad-dejta u l-informazzjoni stipulati fl-Anness II tad-Direttiva 91/414/KEE. Il-dossiers imressqa jidhru li jissodisfaw ukoll ir-rekwiżiti tad-dejta u l-informazzjoni stabbiliti fl-Anness III tad-Direttiva 91/414/KEE rigward prodott wieħed għall-protezzjoni tal-pjanti li fih is-sustanza attiva kkonċernata. B’konformità mal-Artiklu 6(2) tad-Direttiva 91/414/KEE, id-dossiers tressqu mill-applikanti rispettivi lill-Kummissjoni u lill-Istati Membri l-oħra, u kienu riferiti lill-Kumitat Permanenti dwar il-Katina Alimentari u s-Saħħa tal-Annimali.
            
         
               (4)
            
            
               Permezz ta’ din id-Deċiżjoni għandu jiġi formalment ikkonfermat fil-livell tal-Unjoni Ewropea li d-dossiers għandhom jitqiesu konformi fil-prinċipju mal-kundizzjonijiet dwar id-dejta u l-informazzjoni stabbiliti fl-Anness II u, għal tal-inqas prodott wieħed għall-protezzjoni tal-pjanti li fih is-sustanza attiva kkonċernata, mar-rekwiżiti stabbiliti fl-Anness III tad-Direttiva 91/414/KEE.
            
         
               (5)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Id-dossiers dwar is-sustanzi attivi identifikati fl-Anness għal din id-Deċiżjoni, li kienu tressqu lill-Kummissjoni u lill-Istati Membri sabiex tinkiseb l-inklużjoni ta’ dawn is-sustanzi fl-Anness I għad-Direttiva 91/414/KEE, fil-prinċipju jissodisfaw ir-rekwiżiti dwar id-dejta u l-informazzjoni stipulati stabbiliti fl-Anness II għal dik id-Direttiva.
   Id-dossiers jissodisfaw ukoll ir-rekwiżiti dwar id-dejta u l-informazzjoni stipulati fl-Anness III ta’ din id-Direttiva fir-rigward ta’ prodott wieħed għall-protezzjoni tal-pjanti li fih is-sustanza attiva, fid-dawl tal-użi proposti.
   Artikolu 2
   L-Istat Membru relatur għandu jeżamina fid-dettall id-dossiers imsemmija fl-Artikolu 1 u għandu jikkomunika lill-Kummissjoni l-konklużjonijiet tal-analiżijiet tiegħu flimkien ma’ rakkomandazzjonijiet dwar l-inklużjoni jew le fl-Anness I għad-Direttiva 91/414/KEE tas-sustanzi attivi msemmija fl-Artikolu 1 u kwalunkwe kundizzjoni dwar dawn l-inklużjonijiet mill-iktar fis u mhux aktar tard minn perjodu ta’ sena mid-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, it-2 ta’ Marzu 2010.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 230, 19.8.1991, p. 1
   
   
      ANNESS
      
         IS-SUSTANZI ATTIVI KKONĊERNATI MINN DIN ID-DEĊIŻJONI
      
      
                  Nru
               
               
                  Isem Komuni, Numru tal-Identifikazzjoni CIPAC
               
               
                  Applikant
               
               
                  Data tal-applikazzjoni
               
               
                  Stat Membru Relatur
               
            
                  1
               
               
                  
                     Trichoderma asperellum (strain T34)
                  Nru CIPAC: mhux rilevanti
               
               
                  Biocontrol Technologies S.L.
               
               
                  22.4.2009
               
               
                  Renju Unit
               
            
                  2
               
               
                  Isopyrazam
                  Nru CIPAC:
                  Syn-isomer: 683777-13-1
                  Anti-isomer: 683777-14-2
               
               
                  Syngenta Crop Protection AG
               
               
                  25.11.2008
               
               
                  Renju Unit